**OBRAZLOŽENJE POLUGODIŠNJEG IZVJEŠTAJA O IZVRŠENJU PRORAČUNA OPĆINE RUGVICA ZA 2024. GODINU**

Zakonom propisani temeljni financijski izvještaji pripremljeni su u roku i dostavljeni nadležnim institucijama. Odnosno Ministarstvu financija,putem aplikacije RKPFI. Oni sadrže sustavno prikazane standardne informacije, a obrazloženjem se iste nastoji nadopuniti kako bi se pojasnilo ostvarenje proračunskih prihoda i rashoda. U ovom polugodišnjem obrazloženju prikazujemo objedinjene prihode i primitke, odnosno rashode i izdatke Općine Rugvica i njezinog proračunskog korisnika Dječjeg vrtića Medvjedići Rugvica.

Proračun Općine Rugvica za 2024. s projekcijama za 2025. i 2026. Općinsko vijeće usvojilo je na svojoj 20. sjednici održanoj 30. studenog 2023. godine.

I. Izmjene i dopune Proračuna Općine Rugvica za 2024. godinu Općinsko vijeće usvojilo je 15. veljače 2024. godine na svojoj 23. sjednici .

**OBRAZLOŽENJE OPĆEG DIJELA PRORAČUNA**

**PRIHODI I PRIMICI**

Izvorni plan za 2024. godinu iznosi 34.114.648,49 eura. Prvim izmjenama i dopunama prihodi i primici iznose 36.916.910,85 eura. Izvršenje za polugodišnji izvještaj iznosi 5.233.789,79 eura.

|  |  |  |  |  |
| --- | --- | --- | --- | --- |
| **PRIHODI I PRIMICI** |  **IZVRŠENJE PRORAČUNA ZA 1-6 / 2023.** | **IZVORNI PLAN ZA 2024.** | **I. IZMJENE I DOPUNE 2024.** | **IZVRŠENJE PRORAČUNA ZA 1-6 / 2024. GODINE** |
| Prihodi od poreza | 1.392.703,66 | 3.306.245,70 eura | 3.477.745,70 eura | 1.475.015,29eura |
| Pomoći | 3.674.495,83 eura | 22.522.020,87 eura | 22.522.020,87 eura | 935.759,54 eura |
| Prihodi od imovine | 34.151,55 eura | 269.659,70 eura | 269.659,70 eura | 92.073,86 eura |
| Prihodi od administrativnih pristojbi | 559.504,08 eura | 2.420.747,35 eura | 2.269.243,07 eura | 1.090.416,03 eura |
| Prihodi od prodaje nefinancijske imovine | 1.461.470,54 eura | 4.197.806,44 eura | 3.902.735,26eura | 1.640.525,07 eura |
| Primici od financijske imovine i zaduživanja | 0,00 eura | 398.168,43 eura | 398.168,43 eura | 0,00 eura |
| Višak iz prethodnih godina |  | 1.000.000,00 eura | 4.077.337,82 eura |  |
| **UKUPNO** | **7.122.325,66 eura** | **34.114.648,49eura** | **36.916.910,85 eura** | **5.233.789,79****eura** |

Porez na dohodak kao jedan od najznačajnijih prihoda ostvaren je u svoti od 1.206.549,26 eura, što je u rangu u odnosu na ostvareno u istom razdoblju prošle godine kada je iznos ostvarenog poreza na dohodak bio 1.124.809,78 eura.

Porez na promet nekretnina ostvaren je u iznosu od 244.680,96 eura i u rangu je ostvarenja u odnosu na isto razdoblje prethodne godine.

Porezi na robu i usluge obuhvaćaju porez na potrošnju i porez na tvrtku .

Tekuće pomoći iz državnog proračuna su ostvarene od doznaka za kompenzacijsku mjeru- fiskalno izravnanje u iznosu 470.369,22 eura, za program Zaželi i zaposli se u iznosu od 56,29 eura, za fiskalnu održivost vrtića u iznosu od 109.146,00 eura. Ostvaren je prihod od Ministarstva regionalnog razvoja i fondova EU za zamjenu podloge na igralištu u iznosu od 11.900,00 eura.

Iznos od 2.842,80 eura dobiven je od Ministarstva znanosti i obrazovanja za sufinanciranje programa odgoja i obrazovanja djece rane i predškolske dobi proračunskom korisniku Dječji vrtić Medvjedići.

Kapitalne pomoći iz Državnog proračuna prihodovane se iznosu 16.539,80 eura za sufinanciranje energetske učinkovitosti vozila i odvojeno sakupljanje otpada.

Kapitalne pomoći iz EU fondova prihodovane se iznosu 324.905,43 eura za Dogradnju DV Medvjedići Rugvica.

Prihodi od imovine, koji se odnose na prihode od financijske i nefinancijske imovine prihodovani su 34,14 % od tekućeg plana proračuna. Prihodi od financijske imovine odnose se na prihode od kamata u iznosu 504,33 eura.

Prihodi od komunalnog doprinosa iznose 941.37,68 eura i bilježi se znatno povećanje u odnosu na isto razdoblje prethodne godine kada je ostvaren prihod u iznosu od 34.151,55 eura.

Prihodi od koncesija ostvareni su uplatama od tvrtke Eko Flor prema ugovoru o koncesiji za odvoz smeća iznos od 5.530,36 eura i od koncesionara Rasto d.o.o. u iznosu od 5.733,50 eura za zakup poljoprivrednog zemljišta u vlasništvu RH.

Prihodi na računu 6526 ostvareni su naplatom naknade za legalizaciju u iznosu 1.895,70 eura, prihodi Dječjeg vrtića u iznosu od 95.599,75 eura , a ostvarenih uplatama roditelja. Ostatak od ostalih prihoda ostvaren je od povrata u proračun općine Rugvica, uplate HT-a prema ugovoru.

Bilješka uz šifru 7, 711 – Prihodi od prodaje nefinancijske imovine iznose 1.640.525,07 eura ,a odnosi se na prodaju zemljišta u radnoj zoni Rugvica Sjever temeljem sklopljenih ugovora i rate koja prihodovana od prodaje poljoprivrednog zemljišta u iznosu od 3.044,96 eura.

Primici od financijske imovine i zaduživanja u iznosu od 0,00 €.

**RASHODI I IZDACI**

Ukupni planirani rashodi tekućeg plana Proračuna Općine Rugvica za 2024. godinu u iznosu od 36.916.910,85 € raspoređeni su u Posebnom dijelu proračuna po razdjelima, zatim po programima koji se sastoje od aktivnosti, tekućih i kapitalnih projekata. Izvršenje za razdoblje od 01.01.2024. do 30.06.2024. iznosi 4.012.752,69 eura.

Po ekonomskoj klasifikaciji ukupni rashodi i izdaci Proračuna raspoređeni su na:

|  |  |  |  |  |
| --- | --- | --- | --- | --- |
| **RASHODI I IZDACI** |  **IZVRŠENJE PRORAČUNA ZA 1-6 / 2023.** | **IZVORNI PLAN ZA 2024.** | **I. IZMJENE I DOPUNE 2024.** | **IZVRŠENJE PRORAČUNA ZA 1-6 / 2024. GODINE** |
| Rashodi za zaposlene | 409.700,16 eura | 1.181.163,40 eura | 1.168.663,40 eura | 453.853,29 eura |
| Materijalni rashodi | 681.150,49 eura | 2.406.467,47 eura  | 2.241.213,19 eura | 747.713,74 eura |
| Financijski rashodi | 19.733,78 eura | 44.471,30 eura | 44.471,30 eura | 14.039,04 eura |
| Subvencije | 210.989,09 eura | 491.123,87 eura | 491.123,87 eura | 223.921,48 eura |
| Pomoći | 7.963,36 eura | 21.958,10 eura  | 21.958,10 eura | 9.994,67 eura |
| Naknade građanima i kućanstvima | 189.271,21 eura | 513.851,21 eura  | 513.851,21 eura | 171.726,83 eura |
| Ostali rashodi | 353.533,33eura | 971.767,57 eura  | 1.065.767,57 eura | 499.151,56 eura |
| Rashodi za nabavu proizvedene dugotrajne imovine | 2.975.657,08 eura | 27.937.027,59eura  | 30.823.044,23 eura | 1.783.818,70eura |
| Izdaci za financijsku imovinu otplate zajmova | 133.275,63 | 546.817,98 eura  | 546.817,98 eura | 108.533,38 eura |
| **UKUPNO** | **4.981.274,13****eura** | **34.114.648,49 eura** | **36.916.910,85****eura** | **4.012.752,69 eura** |

Navedeni rashodi odnose se na:

- rashodi za zaposlene – 31 – Odnosi se na rashode zaposlenih ured Jedinstvenog upravnog odjela te za zaposlene u Dječji vrtić Medvjedići Rugvica.

Bilješka uz šifru 31 – Povećanje za zaposlene u odnosu na isto razdoblje prošle godine je ostvareno iz razloga već broja zaposlenih u odnosu na isti period prethodne godine.

- materijalni rashodi –Odnosi se na rashode: naknade članovima Vijeća, materijalni rashodi za redovnu djelatnost Jedinstvenog upravnog odjela , promidžba Općine-materijalni rashodi, , održavanje javne rasvjete-materijalni rashodi, održavanje nerazvrstanih cesta, održavanje koje provodi Rukom, obavljanje redovne djelatnosti dječjeg vrtića Medvjedići, izdaci za zimsku službu, rashodi vezani uz zdravstvene i veterinarske usluge, rashodi odvjetnika i ostali intelektualni izdaci.

.

- financijski rashodi – 34 – izvršeni u iznosu od 14.039,04 € a odnose se na kamate od primljenog kredita i ostale financijske rashode.

- subvencije – 35 – izvršeni su u iznosu od 223.921,48 eura a odnose se na subvencije komunalnom poduzeću Rukom d.o.o.

- dane pomoći – 36 – izvršeni su u odnosu od 9.994,67 eura, a odnose se na subvencije OŠ Rugvica za sufinanciranje produženog boravka.

- naknade građanima i kućanstvima – 37- subvencije u poljoprivredi, socijalne pomoći, sufinanciranje prijevoza srednjoškolaca i studenata, naknade za novorođeno dijete.

- ostali rashodi – 38 – rashodi vezani za dotacije po natječajima, zaključcima i načelnika kao i sukladno planiranom proračunu; dotacije za redovnu sportsku djelatnost, dotacije Crvenom križu Dugo Selo, dotacije Vatrogasnoj zajednici, rashodi za političke stranke.

Rashodi za nabavu nefinancijske imovine III. izmjenama i dopunama proračuna planirani su u iznosu od 30.823.044,23 eura. Rashodi za nabavu nefinancijske imovine planirani su na temelju utvrđenih prioriteta, a prvenstveno za završetak već započetih i ugovorenih projekata i za projekte za koje se planira ili je ugovoreno sufinanciranje, odnosno financiranje iz fondova EU.

Bilješka uz šifru 41, 42 – Rashodi za nabavu proizvedene dugotrajne imovine ostvareni su u iznosu od 1.783.818,70 eura, a odnose se na Dogradnju DV Medvjedići Rugvica, Energetsku obnovu doma u Oborovu, Energetska obnova doma u Prevlaci, Uređenje garaže u Sopu, Izgradnja nogostupa u naseljima, Kupnje kuće za udrugu Savski Lađari, Uređenje staza i okvira na grobljima, zamjena podloge na igralištu kraj škole, Izgradnja prometnice u radnoj zoni Rugvica- Sjever, nabave uredske opreme, rashodi vezan uz bistu II.gardijskoj brigadi, ulaganja u računalne programe i rashode vezane uz nabavu proizvodne dugotrajne imovine Dječjeg vrtića Medvjedići.

Izdaci za financijsku imovinu i otplate zajmova iznose 108.533,38 eura, a odnose se na otplatu kredita primljenog od Erste banke.

**OBRAZLOŽENJE POSEBNOG DIJELA PRORAČUNA**

UKUPNI RASHODI I IZDACI PRORAČUNA RASPOREĐENI PO PROGRAMIMA

Sažetak izvršenja rashoda i izdataka po programskoj klasifikaciji: Izvršeno I – VI 2024.

Program 01: Donošenje akata i mjera iz djelokruga predstavničkog tijela 13.669,09

Program 02: Priprema i donošenje akata iz djelokruga izvršnih vlasti 781.963,88

Program 03: Program zaštita od požara i civilna zaštita 76.503,99

Program 04: Program javnih potreba u socijalnoj skrbi, udrugama i

ustanovama 268.949,67

Program 05: Program javnih potreba u predškolskom odgoju 25.283,61

Program 06: Program javnih potreba u školstvu 136.348,89

Program 07: Program javnih potreba u kulturi 24.961,80

Program 08: Program javnih potreba u sportu 151.599,96

Program 09: Održavanje objekata i uređaja komunalne

Infrastrukture 203.163,53

Program 10: Upravljanje grobljima i mrtvačnicama 0,00

Program 11: Razvoj poljoprivrede 4.205,60

Program 12: Izgradnja objekata za opće društvene potrebe 943.843,78

Program 13: Izgradnja objekata i uređaja komunalne infrastrukture 825.346,25

Program 14: Program Zaželi i zaposli se 0,00

Program 15: V Dječji vrtić Medvjedići 464.449,74

**IZVJEŠTAJ O KORIŠTENJU PRORAČUNSKE ZALIHE**

U razdoblju 01.01.-30.06.2024. u proračunu općine Rugvica korištena su sredstva proračunske zalihe u iznosu od 4.375,00 eura za izvanredne radove čišćenja kanalizacije.

**IZVJEŠTAJ O ZADUŽIVANJU NA DOMAĆEM I STRANOM TRŽIŠTU NOVCA I KAPITALA**

 U izvještajnom razdoblju nije bilo novog zaduživanja. Općina je u izvještajnom razdoblju 2024. godine otplatila glavnicu primljenog zajma od Erste banke u iznosu od 108.529,82 eura. Također, vraćen je zajam iz državnog proračuna u iznosu 3,56 eura.

***Kratkoročna pozajmica***

Općina Rugvica se nije zadužila do polugodišnjeg izvještaja.

**IZVJEŠTAJ O DANIM ZAJMOVIMA I POTRAŽIVANJIMA PO DANIM ZAJMOVIMA**

 Općina Rugvica nije davala zajmove niti ima otvorenih potraživanja po osnovi zajmova.

**IZVJEŠTAJ O DANIM JAMSTVIMA I PLAĆANJIMA PO PROTESTIRANIM JAMSTVIMA**

U 2024. do 30.06. Općina Rugvica nije davala jamstva niti je imala plaćanja po protestiranim jamstvima.

**IZVJEŠTAJ O STANJU POTRAŽIVANJA I DOSPJELIH OBVEZA TE O STANJU POTENCIJALNIH OBVEZA PO OSNOVI SUDSKIH SPOROVA**

Potraživanja za zajmove 12.869,18

Potraživanja za poreze ( prema izvješću porezne uprave) 147.074,14

Potraživanja za prihode od koncesija 343.886,45

Potraživanja za prihode od zakupa 954.079,74

Potraživanja za grobnu naknadu 12.290,82

Potraživanja za naknadu za uređenje voda 106.332,93

Potraživanja za prodana grobna mjesta i ostalo 1.597,91

Potraživanja za naknadu za legalizaciju 21.928,85

Potraživanja za komunalnu naknadu 221.730,02

Potraživanja za komunalni doprinos 72.012,71

Potraživanja za priključke i ostalo 2.087,61

Potraživanja za prodano poljoprivredno zemljište 88.134,26

Ostala potraživanja 16.044,54

Potraživanja proračunskog korisnika Dječji vrtić Medvjedići 9.585,31

 **OBVEZE**

Početno stanje obveza 01. siječnja 2024. godine iznosi 2.788.394,00 eura.

Stanje obveza na kraju izvještajnog razdoblja, odnosno na dan 30.06.2024. godine iznosi 2.341.070,52 eura.

Stanje dospjelih obveza na kraju izvještajnog razdoblja iznosi 25.937,06 eura a odnosi se na:

* Obveze za materijalne rashode u iznosu od 3.405,38 eura,
* Ostale tekuće obveze u iznosu od 22.531,68 eura.

Stanje nedospjelih obveza na kraju izvještajnog razdoblja iznosi 2.315.133,46 eura i odnosi se na:

* Obveze za rashode poslovanja u iznosu od 594.087,45 eura i
* Obveze za financijsku imovinu u iznosu od 1.721.046,01 eura.

Klasa:400-04/24-01/14

Urbroj:238-26-24-02

 PREDSJEDNIK VIJEĆA

 Nenad Jakšić